E Iesu e la silaia iahana taun i Jeriko me la sokö uana i hapala.
Na töa katuun a solonen e Sakias a tson mammam turu katunun lulu takis,
nonei e ka has mei a moni a parpara.
Nonei e ngilin tari e Iesu,
kaba nonei e makmakum koru mema antunan tara na neien taraha,
a katuun a parpara koru.
Ba nonei e piata mam rena u katuun mena seina turu ruein fik u pannen tego tara menaien e Iesu.
Nonei e atei sil e Iesu ega sila ma tara makum teka.
Pöata te butuia e Iesu tara makum te kaien ba nonei e tara seina me poeiena tere Sakias,
“O Sakias,
koul boroboroma.
Alia ena ka goua i luma i tamölö i romana.”
Be Sakias e koul boroborona me peigi mena nei e Iesu i luma i tanen me sasaala koruna.
Ba u katuun ti tari a ka teka e tanian ranga haraharaha hobotor,
“A katuun teka ena kana tara luma tara katuun a omi!”
Be Sakias e tuoluna me poeiena tere Iesu,
“O Tsunono!
Alia e hala kata hamanasa nagou a manka i tar turu katuun ti möa ta ka!
Na tu hagamo naia lia ta ka tara tana katuun,
alia e palis poutse goen a tohats a pöata!”
Be Iesu e poeiena i tanen,
“I romana e Sunahan e lu pouts hakapa ralala u katuun tara luma teka.
Taraha?
Alö e mar hamana uaiem temar hamana uu e Abraham.
Na lia tu butun Katunuma u la silema tegomi sake merai u katuun ti taia bate lu pouts ragen.”